"**Unicorn**" (בעברית: "**חד-קרן**", ידוע גם בתעתיק העברי "**יוניקורן**") הוא סינגל שהוקלט על ידי הזמרת-יוצרת הישראלית נועה קירל. את השיר הוציאה לאור ב-8 במרץ 2023 חברת התקליטים D-Music כסינגל שלא מתוך אלבום אולפן. בוועדה מקצועית שהקים תאגיד השידור הישראלי נבחר "Unicorn" לייצג את ישראל באירוויזיון 2023, שהתקיים בליברפול שבממלכה המאוחדת.

"Unicorn" נכתב על ידי קירל בשיתוף פעולה עם מאי ספדיה, ינון יהל ודורון מדלי. האחרון כתב עבור ישראל את "Golden Boy" ב-2015, "Made of Stars" ב-2016, "Toy", שזכה באירוויזיון 2018 ו-"Feker Libi" ב-2020. הווידאו קליפ הרשמי של הסינגל פורסם בערוצי היוטיוב של תחרות הזמר של האירוויזיון ושל קירל. הוא צולם בפולין בבימויו של אינדי חאיט. כבר לאחר פרסומו דורג הסינגל במקום הראשון בסרטונים הישראליים הפופולריים ביותר ביוטיוב.

השיר בוצע על ידי קירל בחצי הגמר הראשון של אירוויזיון 2023, שהתקיים ב-9 במאי. הוא הגיע למקום השלישי עם 127 נקודות, והעפיל לשלב הגמר, שהתקיים ארבעה ימים לאחר מכן. ישראל שובצה במקום ה-23 בסדר ההופעות של הגמר, לפני ג'וקר אאוט, נציגי סלובניה ואחרי מוניקה לינקיטה, נציגת ליטא. עם תום הקראת התוצאות הגיע "Unicorn" למקום השלישי עם 362 נקודות. למקום הראשון הגיעה לורן השוודית, ששרה את "Tattoo", ולמקום השני הגיעה קארייה הפיני עם השיר "Cha Cha Cha". לאחר התחרות דורג במקום השלישי, השביעי והעשירי במצעד הפזמונים היווני, האיסלנדי והפיני בהתאמה. מרגע צאתו זכה להצלחה גבוהה בישראל, ואף הגיע למקום הראשון בארבעת המצעדים המובילים במדינה: מדיה פורסט, גלגלצ, העשירייה והיטליסט – הראשון לעשות זאת.

רקע
---

 ערך מורחב – **ישראל באירוויזיון**  

ישראל השתתפה לראשונה באירוויזיון בשנת 1973 עם השיר "אי שם" בביצוע הזמרת אילנית. היא נבחרה על ידי ועדה פנימית שהקימה רשות השידור. שיטה זו שימשה את ישראל בשנותיה הראשונות כמשתתפת בתחרות. בין השנים 1978–1996 הנציג והשיר נבחרו באמצעות פסטיבל הזמר והפזמון והקדם אירוויזיון, שהחליף אותו. לאחר מכן שונו אמצעי הבחירה מדי שנה: לעיתים הייתה זו תחרות לאומית או קדם פרטי עבור זמר אינדיבידואלי, ובפעמים אחרות הדבר נעשה באופן פנימי וסודי על ידי רשות השידור. החל משנת 2015 החל תאגיד השידור הישראלי להשתמש בתוכנית הריאליטי "הכוכב הבא לאירוויזיון" כקדם. בשנת 2022 תוכנית זו הוחלפה ל"אקס פקטור ישראל" בהתאם להחלטתו. בעקבות כישלונו של מיכאל בן דוד להעפיל לגמר אירוויזיון 2022, החליט התאגיד לשקול להחליף את שיטת הבחירה המסורתית.

במרוצת השנים זכתה ישראל במקום הראשון בארבע הזדמנויות שונות: ב-1978 עם "אבניבי" בביצוע יזהר כהן ולהקת אלפא ביתא; ב-1979 עם "הללויה" משל גלי עטרי ושלישיית חלב ודבש; ב-1998 עם השיר "דיווה" של דנה אינטרנשיונל וב-2018 עם "Toy" בביצועה של נטע ברזילי. אל המקום השני הגיעו אבי טולדנו ועפרה חזה עם "הורה" ו"חי" שנה אחר שנה בהתאמה. רק הצמד אורנה ומשה דץ דורגו במקום השלישי כנציגי ישראל באירוויזיון.

תחרות הזמר של האירוויזיון
-------------------------

### לפני האירוויזיון

דורון מדלי, אחד מכותבי השיר "Unicorn".
ב-7 במרץ פרסם התאגיד קול קורא לערוצים המובילים בישראל (קשת 12 ורשת 13) בנוגע לשיתוף פעולה מסחרי בתהליך בחירת הנציג הישראלי לאירוויזיון 2023, אך עם סיום תקופת הגשת המועמדויות לא התקבלה אף הצעה לתאגיד. ב-12 ביוני הכריז התאגיד כי הנציג הבא של ישראל לתחרות הבין-לאומית ייבחר באופן פנימי על ידי ועדה מקצועית שתוקם על ידו.

לוגו המשדר המיוחד, שנערך במלון דן אילת, בו נחשף השיר Unicorn.
הוועדה בחנה מספר זמרים בולטים בתעשיית המוזיקה הישראלית, שמובילים ברשימת ההשמעות בתחנות הרדיו השונות ומנוסים בהופעות חיות מול קהל רחב. ב-11 ביולי 2022 פרסם התאגיד כי הזמרת נועה קירל נבחרה לייצג את ישראל באירוע הבא של האירוויזיון. עם הפרסום קיבלה מספר איחולי הצלחה מנציגי עבר של ישראל בתחרות ומזמרים מקומיים נוספים: מיכאל בן דוד, נציג ישראל לאירוויזיון 2022, טען כי מדובר בבחירה הטובה ביותר של ישראל לאירוע. גם בעולם בירכו את ישראל, ובאתר "Wiwibloggs" נכתב: "זמרת הפופ הישראלית בת ה-21 נועה קירל היא כנראה השם הגדול ביותר בסצנת המוזיקה הישראלית. במהלך השנים האחרונות דורגו 12 סינגלים שונים שלה בשני המקומות הראשונים במצעד הישראלי, וצברו יחד למעלה מ-550 מיליון צפיות ביוטיוב. ידועה כזמרת, שחקנית ורקדנית, והיא בהחלט איום משולש עבור המתחרים האחרים". למחרת חשף העיתונאי ערן סויסה כי אל המקום השני הגיע יהונתן מרגי. תחילה מאנו מנהליה של הזמרת לאשר באופן רשמי את הצהרת התאגיד. רק ב-10 באוגוסט הצהירה קירל באופן רשמי על כוונתה לייצג את ישראל באירוויזיון 2023 במסיבת עיתונאים משותפת עם תאגיד השידור הישראלי.

> 
> זה התחיל בהלם, מאז זה לא הפסיק. עצרתם אותי בלי סוף ברחוב, בהופעות. בתקופה האחרונה למדתי גם על הסיכונים, ועל כך שלא הכול נופל וקם על אומנות וביצוע. אני כבר מדמיינת את עצמי על הבמה המטורפת של האירוויזיון. בהחלטה מהלב שמתי הכול בצד ואני יוצאת לזה באמונה שלמה. תמיד הרגשתי גאווה לייצג את המדינה, גם היום אני יוצאת לדרך בשביל להביא כבוד גדול למדינה. אני רוצה להודות לוועדה שבחרה בי, זה לא מובן מאליו. אני כבר היום מתחילה לעבוד וכמו שאתם מכירים אותי לעבוד קשה. אז תחזיקו לי אצבעות.
> 
> 
> 
> — 
> 

ב-30 באוגוסט נחשף כי השיר הישראלי לתחרות ייכתב במחנה כתיבה בו ישתתפו מספר יוצרים ישראלים בשיתוף עם קירל. הוא נכתב והולחן על ידי קירל, דורון מדלי, ינון יהל, ומאי ספדיה. ב-17 בינואר 2023 חשף התאגיד את שמו, "Unicorn". ב-2 במרץ פרסמה בחשבון הטיקטוק שלה טיזר קצר עם מילותיו. ב-8 במרץ הוקרן הווידאו קליפ הרשמי שלו לראשונה במשדר מיוחד שהופק על ידי כאן 11 ונערך במלון דן אילת בהנחיית מאיה ורטהיימר. לאחר חשיפתו הצהירה הזמרת: "יש לשיר הזה כל כך הרבה משמעות. אני מרגישה שמאז הקורונה החיים חולפים מהר, וצריך לדעת להתמודד עם שינויים בקצב אינטנסיבי. בחרנו בדמות מהמיתולוגיה האירופאית, דמות מאוד חזקה שעומדת עם הקרן, לכל מה שלא יבוא. אני רואה את המדינה שלנו ככזאת חזקה. יש משהו מאוד תמים וטהור בחד-קרן, שעם התקופה שאנחנו עוברים, רצינו לבחור משהו שיש אותו רק באגדות, מהפנטזיות, כמו חלום".

### קידום

לוגו חברת התעופה "אל על" שונה לרגל הטסת המשלחת הישראלית לליברפול, העיר המארחת של אירוויזיון 2023.
קירל, הנשיא הרצוג ורעייתו מיכל מדגימים את תנועת יוניקורן בביקור בבית הנשיא, 27 באפריל 2023.
ב-20 במרץ פורסם רמיקס לשיר משל שגיא קריב ואיתי גלו. בניגוד לרוב משתתפי התחרות קירל לא הופיעה עם "Unicorn" על במות אחרות, כמו מסיבות אירוויזיון ומעדוני מוזיקה שונים. ב-8 באפריל נערך האירוע הישראלי השנתי של התחרות, "Israel Calling", בתל אביב-יפו. חרף העובדה שהאירוע התקיים בישראל נעדרה קירל ממנו בשל טיסתה לארצות הברית לטובת עבודה על שירים חדשים עם חברת התקליטים אטלנטיק רקורדס. קודם לאירוויזיון חתמו מספר חברות על שיתופי פעולה ממותגים עם הזמרת: בין התאריכים 7–13 במאי הושקה בסניפי "דומינו'ס פיצה" "פיצת מדלי", שנארזה באריזה ממותגת בדמות חד-קרן, וכוללת את התוספות האהובות ביותר על מדלי, גאודה עזים, פרמז'ן, זיתי קלמטה, קונפי שום, קונפי שרי ואורגנו; חברת קוקה קולה ישראל, שעבדה עם הזמרת כבר מהוצאת הקליפ "פנתרה", ייצרה פחיות עליהן מתנוססת חתימתה של קירל, שאף נכחה ביום השקת קו המוצרים החדש בקניון דיזנגוף סנטר בתל אביב.

ב-21 במרץ נחשף כי את המשלחת הישראלית לאירוויזיון תטיס חברת "אל על" במסגרת הסכם שיתוף פעולה שנחתם בינה לבין כאן 11. חברת התעופה אף שינתה את הלוגו שלה עבור המאורע. ב-27 באפריל נועדה קירל עם נשיא מדינת ישראל יצחק הרצוג ורעייתו מיכל בבית הנשיא.

יום אחד קודם לגמר אירוויזיון 2023 יצא לאור רמיקס נוסף לשיר משל רותם מנסנו. גם באירוע התחרות מיתגו כמה חברות חלק ממוצריהן במטרה להביע תמיכה בנציגת המדינה: חברת "שטראוס גרופ" התחילה בתחילת 2023 לייצר גלידת קסטת "חד-קרן". עם הוצאת השיר פרסמה החברה על שלט חוצות בליברפול: "היי, ראיתם אולי חד קרן? בהצלחה לנציגה שלנו באירוע האירוויזיון!"; במהלך משדר הגמר של האירוויזיון שונו סמלילי יישומון "Gett" לתמונות חדי-קרן, וגם "דואר ישראל" שינתה את סמליל האייל שלה לחד-קרן.

### באירוויזיון

נועה קירל מופיעה עם "Unicorn" על בימת האירוויזיון במהלך חזרת השופטים. ניתן לראות מאחוריה את הקובייה המוארת.
המהדורה ה-67 של האירוויזיון התקיימה בליברפול, הממלכה המאוחדת והורכבה משני חצאי גמר ב-9 במאי וב-11 במאי ומגמר ב-13 במאי 2023. על פי חוקי האירוויזיון, כל המשתתפות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ישראל שובצה למחצית השנייה של חצי הגמר הראשון, שהתקיים ב-9 במאי 2023.

לאחר שפורסמו כל השירים המתחרים לתחרות של 2023 הוחלט סדרם לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. ישראל שובצה תשיעית, אחרי שווייץ ולפני מולדובה. ב-9 במאי 2023 ביצעה קירל את "Unicorn" על בימת חצי הגמר הראשון של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. הופעתה נפתחה כשהיא עומדת בתוך קובייה, המוארות בנורות לד בצבעי לבן, ורוד וסגול. לצידה רוקדים עמית גואטה, עדן שאמה, ניב אלבז, רפאל בנימין וזוהר פיזיצקי. בקטע הריקוד של הזמרת הופך אור הבמה לאדום, והמצלמה חגה סביב תנועתיה של קירל במעגל. עם סיום השיר מצטרפים אליה הרקדנים, ועל המסך הגדול מוקרנת דמותה לצד "חד-קרן" כסוף. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. ישראל הופיעה כמדינה ה-23, לפני סלובניה ואחרי ליטא.

במופע הגמר, בתום הקראת הניקוד שהעניקו צוותי השופטים, דורג השיר במקום השני, עם 177 נקודות. בהצבעת הקהל הוא דורג במקום החמישי, עם 185 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום השלישי, כשבסך הכל זכה ב-362 נקודות.

### לאחר האירוויזיון

> 
> התגאתי לייצג מדינה שלמה ולדעת שכולם מאחוריי. הרגשתי את האהבה והתמיכה שלכם עד לליברפול. התגובות שאני מקבלת מכם מהרגע שהמסע הזה התחיל מרגשות אותי ומחממות את לבי. זו ההזדמנות לומר לכם תודה על החיבוק שאני מקבלת, על הפרגון, האהבה, התמיכה והעזרה בהצבעות. הלכתם איתי יד ביד וזו תחושה שלעולם לא אצליח להסביר.
> 
> 
> 
> — נועה קירל בחשבון האינסטגרם שלה עם הנחיתה במדינת ישראל.
> 

יום לאחר הגמר שבה קירל לישראל. את פניה קיבלו צוות התפעול של המטוס בה טסה עם פרחים ועוגה, עליה הודפס דיוקן של חד-קרן. היא נחתה בנמל התעופה בן-גוריון בשעות הצהריים, ומיד החלה להתראיין לכלי התקשורת המקומיים, ששיבחו אותה על הופעתה בתחרות ועל ההישג שקטפה. היא הצהירה כי לעולם לא תשכח את החוויה של ההשתתפות באירוויזיון, ואת הזכייה בפרס הקהל של חשבון הטיקטוק של התחרות. בנוסף אמרה כי בכוונתה לטוס לחופשה קצרה, בת יומיים וחצי, ולאחר מכן לחזור ולהוציא מוזיקה חדשה. ב-6 ביוני פרסמה את שירה הראשון לאחר התחרות, "פרובוקטיבית". באחת משורותיו היא אומרת: "דוז-פואה אני לא מבקשת, גם ככה כל אירופה נפלה אצלי ברשת" כהתייחסות למיקום הגבוה בו דורגה. ב-31 ביולי הוציאה קירל לאור את השיר "Deja Vu". הוא התחרה עם "Unicorn" על ייצוג ישראל באירוויזיון 2023, אך לא נבחר בסופו של דבר. אולם לאחר האירוויזיון הוחלט להוציאו באופן מסחרי כסינגל.

למלחמת חרבות ברזל, שפרצה ב-7 באוקטובר 2023, הייתה השפעה עצומה על המוזיקה בישראל. אמנים רבים הוציאו שירים המתאימים לתקופה הקשה, ואילו אחרים חידשו כאלו ישנים. ב-16 בנובמבר 2023 הוציאה קירל גרסה אקוסטית ל-"Unicorn" בשם "Hope Version" ("גרסת התקווה").

ניתוח השיר
----------

משמעותו של "Unicorn" פועלת בשני רבדים שונים: כהמנון העצמה אישית וכשיר המאדיר את מדינת ישראל והעם היהודי. ברובד הראשון פועלת המבצעת בניסיון לפאר את עוצמת החד-קרן. היא מדמה אותו לנפשם של בני האדם, המתמודדת עם קשיים ושינויים לא צפויים ("I'm gonna stand here like a unicorn" – "אני הולכת לעמוד כאן כמו חד-קרן"). בפוסט שפרסמה קירל לכבוד חשיפת הקליפ, כתבה: "העולם שלנו טס בספיד [במהירות], ולא תמיד בקצב שמתאים לכל אחד ואחת מאיתנו. אחרי הקורונה, עם השינויים שקורים בארץ ובעולם, אנחנו צריכים להתמודד עם כל כך הרבה אתגרים ובשביל זה צריכים לגייס כוח מיוחד. כוח מהאגדות. כוח של היוניקורן. היוניקורן מנצח בזכות העוצמה השקטה שלו, היופי המהמם, הוא בכלל מגיע מסיפור אחר".

קירל התייחסה למימד הלאומי בשיר ואמרה כי השורה "Hey, do you wanna check my DNA" ("היי, האם תרצה לבדוק את ה-DNA שלי?") מתייחסת לאנטישמיות. בנוסף, לדבריה, צליל הכינורות הוא מוטיב מוזיקלי יהודי.

אחד מכותבי השיר, דורון מדלי, הסביר בראיון לחדשות 12 את משמעותו בטרם חשיפתו: "האדם היום מתמודד עם הרבה דברים ביום-יום, וחשבנו שכדי להתמודד עם השינויים הגדולים צריך כוח מיוחד, וייתכן שצריך להביא אותו מהאגדות או מפנטזיה, וכך עלה הרעיון של החד-קרן". במסגרת ריאיון שהתקיים בשידור חי בכאן 11 עליו הרחיב מדלי על תפקיד החיה המיסטית בו, ואת השורה "Older stories, time to go away" (בעברית: "סיפורים ישנים, זמנם להיעלם"), ייחס לשואת העם היהודי. הוא אמר: "האם לא ניתן להחליף את הסיפור היהודי והרדיפה בסיפור אחר? אולי ליהודים יש עוד סיפור לספר לעולם? הרי כל מה שאנחנו מאמינים הוא שבעולם אנחנו שנואים. זאת אומרת הייתה שואה, אבל הייתה לפני 75 שנה, 80 שנה עוד מעט. אפשר להתקדם לסיפור חדש, זה נורא משעמם". דבריו עוררה סערה בקרב הציבור הישראלי. רונית רוזין, מנהלת הרשות לזכויות ניצולי השואה, הגיבה: "מוטב שיתנצל".

וידאו קליפ
----------

סצנה אחת מתוך הווידאו קליפ של השיר.
הווידאו קליפ הרשמי של "Unicorn" פורסם בערוץ היוטיוב של כאן 11 ב-8 במרץ 2023, יחד עם הוצאת השיר. לאחר מכן צורף לערוצים הרשמיים של האירוויזיון ושל הזמרת קירל. הוא צולם בפולין במשך כשבועיים, בבימויו של אינדי חאיט.

הסרטון נפתח בסצנה בה מוצגים סועדים היושבים לארוחה במסעדת יוקרה בשעת ערב, כאשר לפתע קירל, הנמצאת על התקרה בליווי תזמורת, קוטעת אותה ומתחילה לרקוד. בהמשך היא מופיעה בחללים שונים – על במה, בסטודיו לריקוד ובמסדרון של בית מלון, לעיתים לבדה ולעיתים בין אנשים המהלכים סביבה. כמו כן, על אף שלאורך הקליפ לא מופיעה מפורשות דמות של חד-קרן, בשני קטעים קצרים לקראת סיומו מופיעה דמות קנטאור – יצור מיתולוגי שחציו אדם וחציו סוס. בסצנה האחרונה של הקליפ קירל נוחתת על אחד השולחנות במסעדה, לצד סועד נוסף, שבתחילת הקליפ ישב בודד, והארוחה נמשכת כסדרה.

לדברי חאיט, הווידאו נועד להוות השראה לאנשים שונים בחברה, ולחזק את השוני בין כולם. הוא ציין כי מסר זה לידי ביטוי בסרטון, בין היתר, בקירל, שרוקדת על תקרה הפוכה, בניגוד לרצפה כמו רקדנים רגילים. מספר מעריצי התחרות החמיאו לקירל על הבגדים המיוחדים שהיא לובשת במהלכו. כמו כן, הרעיפו שבחים על יכולות הריקוד שלה, שמוצגות לקראת סוף הסרטון.

ביקורת
------

מבקר המוזיקה יוסי חרסונסקי העניק ביקורת חיובית ל-"Unicorn" ונתן לו ארבעה מתוך חמישה כוכבים. בביקורתו ציין כי מדובר ב"הפקת פופ מליגת העל בסגנון הקיי-פופ הפופולרי". בן שלו מהארץ כתב כי השיר נחמד אך לעיתים גנרי, וכי בניגוד לבתיו, המהווים, לטענתו, את המקצב המקדים, בפזמון יש שינוי כיוון מרשים, שדומה לסגנון השירה של סיה וריהאנה וגם של בבלדות כוח נשיות משנות ה-80. כמו כן, הוא טען כי אין לשימוש בדמות החד-קרן הצדקה כלשהי. עינב שיף מ-ynet כתבה כי ריבוי הז'אנרים בשיר לא מחפים על מה שחסר בו. לטענתה, קירל מנסה לחקות את שירה של נטע ברזילי ואת המוטיבים המרכזיים בו. לעומת זאת, סאם משיח מרשת 13 אהב מאוד את "Unicorn", וכתב כי "החיבור בין הדרמה הגדולה לבין אפקט הוואו ראשוני, תופס מייד את תשומת הלב של הקהל שישב לו אי שם בארנה בליברפול".

באתר "Wiwibloggs" ביקר כל אחד מצוות כותביו את השיר. ריק ציין כי "Unicorn" משלב מספר רב של סגנונות מוזיקליים. לדבריו, ברגע שהתרכז רק בהיבטו המוזיקלי, ללא הווידאו קליפ, הוא הבין את חזונו. הוא לא חזר בו, והמשיך לטעון כי לעיתים קשה להבין את משמעתו האמיתית, אך מנגד הצהיר כי קולה של קירל אותנטי ואמיתי מאוד. חלקו האהוב היה קטע הריקוד של הזמרת, והוא העניק לו ציון כולל של 8/10. לעומת זאת, קריסטין הטיחה ביקורת נוקבת על השיר, וטענה כי היא מתקשה לכתוב עליו משהו חיובי. "ל-"Unicorn" יש את כל הדברים, שצריך בכדי לנצח בתחרות: זמרת חזקה, כוח נשי ולחן מודרני וקליט. אולם ככללותו הוא מרגיש מאולץ מאוד, ואף כמעט מזויף" – אמרה בביקורת. בציון המשוקלל של האתר קיבל "Unicorn" ציון של 6.48/10. באתר "ESCBubble" נכתב כי "Unicorn" נשמע כמו שילוב של מספר שירים שונים. הוא מתחיל בצלילים תזמורתיים דרמטיים, ממשיך ועובר לסוגת הסינת'-פופ ובקטע הריקוד ישנו דמיון לצלילי המוזיקה המקובלת בז'אנר הקיי-פופ. הוא דירג את השיר במקום ה-33 וציין לרעה את מילות פזמון שלו. הכותב תוהה לעצמו מהו "כוחו של החד קרן" ואיך קירל השיגה אותו (בהתייחסות לשורה "I got the power of a unicorn"). בנוסף, נטען כי קטע הריקוד ממוחזר ומועתק מהופעתה של צ'אנל באירוויזיון 2022 עם השיר "SloMo".

ברחבי גרמניה התעוררה לאחר הוצאת השיר בדיחה מקומית. על פי המסורת הגרמנית, כשאדם מגהק מברכים הסובבים אותו באמרת "שולץ!" תוך הנחת האגודל על המצח – תנועה דומה לזו שעושה קירל בווידאו קליפ.

הצלחה מסחרית
------------

לאחר חשיפתו של השיר זכה להצלחה מסחרית רבה בישראל, והגיע למקומות הראשונים בכלל מצעדי הפזמונים המרכזיים במדינה, כולל מדיה פורסט, המצעד הרשמי של גלגלצ והעשירייה. כחודש לאחר צאתו הוקם מצעד היטליסט על ידי מגזין מאקו, והוא היה לראשון שהגיע לצמרת המצעד. בעקבות חצי-הגמר וגמר אירוויזיון 2023, זינק מספר ההשמעות שלו בישראל וברחבי העולם, וקבע שיא של מעל ל-100 אלף השמעות ביום ומעל לחצי מיליון השמעות בשבוע על ידי מאזינים ישראלים בפלטפורמת ספוטיפיי. "Unicorn" הוא השיר החמישי המושמע ביותר מבין שירי אירוויזיון 2023. ב-21 במאי דורג במקום העשירי במצעד הסינגלים הפיני – והיה לכניסה הגבוהה ביותר לאותו שבוע במצעד. מאז צאתו ועד ל-2 ביוני צבר 30 מיליון השמעות בספוטיפיי.

ברחבי העולם זכה השיר למיליוני השמעות בסטרימינג לאחר הגעתו למקום השלישי בגמר התחרות, והצליח להגיע למקום ה-91 במצעד העולמי של ספוטיפיי. זהו השיר השני בהיסטוריה של ישראל באירוויזיון שהגיע למצעד זה, לאחר "Toy" של נטע ברזילי. בשבוע הגמר נכנס למצעדי הפזמונים של איסלנד, אירלנד, בריטניה, ליטא, נורווגיה, פינלנד ושוודיה. במצעד הסינגלים הבריטי הגיע השיר למקום ה-45, מיקומה הגבוה ביותר של ישראל באירוויזיון במצעד זה מאז "דיווה" במקום ה-11.

ההצלחה של השיר באה לידי ביטוי גם בחשבונות השונים של קירל בפלטפורמות החברתיות. מאז שטסה לליברפול 230 אלף עוקבים חדשים צורפו לעמוד האינסטגרם שלה. מתחילת חודש אפריל עלה מונה הרשומים לעמוד הטיקטוק שלה ב-150 אלף איש. במהלך החזרות פרסם האירוויזיון מספר סרטונים בפלטפורמות השונות על המתחרים. במרבית הפעמים צברה קירל את מספר הצפיות הגבוה ביותר מבין שאר המתחרים. באוגוסט 2023 פרסמה חברת ספוטיפיי את נתוני ההשמעות שלה ביחס לחודשים יולי-אוגוסט, והשיר היה לשיר השישי המושמע ביותר בחודשים אלו בישראל.

"Unicorn" נכלל בכל מצעדי סוף השנה בישראל. הוא קיבל את תואר "שיר השנה" בדירוגים המשותפים של גלגלצ ו-ynet וכאן גימל וטיקטוק ישראל. אצל מאקו ורדיו תל אביב דורג במקום השלישי, כשמעליו ממוקמים "עד שתבואי עד אליי" של עדן חסון ו"אהבה חולה" של פאר טסי בהתאמה. מדיה פורסט חשפו כי "Unicorn" היה השיר השישי המושמע ביותר בתחנות הרדיו בישראל.

הופעות בתרבות
-------------

האלופה האולימפית סימון ביילס השתמשה בלחן השיר כחלק ממוזיקת הרקע לתרגיל הקרקע המנצח שביצעה בתחרות ה-U.S Classic שנערכה ב-5 באוגוסט 2023. זו הייתה התחרות הראשונה בה ביילס השתתפה מאז אולימפאדת טוקיו בשנת 2021.

מיקומי שיא
----------

| 
‏‏‏  **מצעדים ודירוגים (2023)** |
| --- |
| מדינה | מצעד | מיקום שיא |
|  עולמי | בילבורד גלובל 200 | - |
| בילבורד גלובל ללא ארצות הברית | 153 |
|  אוסטריה | Ö3 אוסטריה טופ 40‏ | 43 |
|  איסלנד | הפלייליסט | 7 |
|  אירלנד | מצעד הסינגלים האירי | 37 |
|  בריטניה | מצעד הסינגלים הבריטי | 45 |
|  הולנד | מצעד 40 הסינגלים ההולנדיים | 74 |
|  יוון | IFPI Greece | 3 |
|  ישראל | מדיה פורסט ישראל | 1 |
| המצעד הרשמי של גלגלצ | 1 |
| העשירייה | 1 |
| היטליסט | 1 |
|  לטביה | לטביה טופ 40 | 15 |
|  ליטא | AGATA | 6 |
|  נורווגיה | VG-lista | 30 |
|  פולין | ZPAV | 21 |
|  פינלנד | המצעדים הפיניים הרשמיים | 10 |
|  צ'כיה | ČNS IFPI | 84 |
|  שוודיה | סוורייטופליסטן | 27 |
|  שווייץ | המצעד השווייצרי | 46 |

| 
‏‏‏  **מצעדים שנתיים (התשפ"ג)** |
| --- |
| מדינה | מצעד | מיקום שיא |
|  ישראל | מדיה פורסט ישראל | 6 |
| גלגלצ ו-ynet | 1 |
| כאן גימל וטיקטוק | 1 |
| מאקו ורדיו תל אביב | 3 |

### Hope Version

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  ישראל | היטליסט | 56 |

היסטוריית יציאות לאור
---------------------

תאריכי יציאות לאור ופורמטים עבור "Unicorn"| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 8 במרץ 2023 | הזרמת מוזיקה • הורדה דיגיטלית | D-Music |  |
|

עטיפות נוספות
-------------

* עטיפת הרמיקס של שגיא קריב ואיתי גלו. הוא פורסם ב-20 במרץ, על מנת לקדם את הוצאת השיר הרגיל. עטיפתו דומה לזו של הגרסה הרגילה. אולם בעטיפה זו נכתב שם השיר והמיתוג העיצובי של נועה קירל.עטיפת הרמיקס של שגיא קריב ואיתי גלו. הוא פורסם ב-20 במרץ, על מנת לקדם את הוצאת השיר הרגיל. עטיפתו דומה לזו של הגרסה הרגילה. אולם בעטיפה זו נכתב שם השיר והמיתוג העיצובי של נועה קירל.
* עטיפת הרמיקס של רותם מנסנו. הוא פורסם ב-12 במאי, יום לפני גמר אירוויזיון 2023, על מנת לקדמו מבחינה מסחרית. בעטיפה זו מוצגת קירל כשהיא שכובה על רקע סגול עם עיטורים לבנים המדמים סגנון גלקטי-שמימי.עטיפת הרמיקס של רותם מנסנו. הוא פורסם ב-12 במאי, יום לפני גמר אירוויזיון 2023, על מנת לקדמו מבחינה מסחרית. בעטיפה זו מוצגת קירל כשהיא שכובה על רקע סגול עם עיטורים לבנים המדמים סגנון גלקטי-שמימי.
* עטיפת גרסתו האוקסטית של "Unicorn", שיצאה ברוח תקופת מלחמת חרבות ברזל. היא כוללת תצלום של חד-קרן, המעוטר בדגל ישראל וסממנים ישראלים רבים כמו צבעי כחול-לבן ומגן דוד.עטיפת גרסתו האוקסטית של "Unicorn", שיצאה ברוח תקופת מלחמת חרבות ברזל. היא כוללת תצלום של חד-קרן, המעוטר בדגל ישראל וסממנים ישראלים רבים כמו צבעי כחול-לבן ומגן דוד.

קישורים חיצוניים
----------------

* מידע על היצירה "Unicorn" באתר מיוזיק בריינז
* מילות השיר "Unicorn" באתר Genius
* סרטון השיר "Unicorn" באתר יוטיוב
* מידע על השיר "Unicorn" באתר ספוטיפיי

ביאורים
-------

1. ↑  בקרב מעריצי האירוויזיון, "איום משולש" הוא זמר ורקדן בעל יכולות תיאטרליות

הערות שוליים
------------

1. ↑  עומרי פיינשטיין, ‏השיר של נועה קירל לאירוויזיון הוא להיט. שנשמע בהתחלה כמו כאוס, באתר "Time Out ישראל", 9 במרץ 2023
2. ↑  רן בוקר, אירוויזיון 2023: נועה קירל חושפת את השיר של ישראל, באתר ynet, 8 במרץ 2023
3. ↑  גיל משעלי, ‏עם 650 אלף צפיות: אירופה עוד לא יודעת איך לאכול את יוניקורן, באתר ‏מאקו‏, 9 במרץ 2023
4. ↑  דודי פטימר, ‏40 שנה אחרי קדם האירוויזיון הראשון: היריבויות, האכזבות והלהיטים הבלתי נשכחים, באתר מעריב אונליין, 6 במרץ 2021
5. ↑  "Results of the Final of Paris 1978". European Broadcasting Union. ארכיון מ-11 באפריל 2021. נבדק ב-11 באפריל 2021. `{{cite web}}`:  (עזרה)
6. ↑  "Eurovision Song Contest 1978 – Scoreboard". European Broadcasting Union. אורכב מ-המקור ב-24 בספטמבר 2015. נבדק ב-21 ביולי 2021. `{{cite web}}`:  (עזרה)
7. ↑  "Results of the Final of Jerusalem 1979". European Broadcasting Union. ארכיון מ-11 באפריל 2021. נבדק ב-11 באפריל 2021. `{{cite web}}`:  (עזרה)
8. ↑  "Eurovision Song Contest 1979 – Scoreboard". European Broadcasting Union. אורכב מ-המקור ב-24 בספטמבר 2015. נבדק ב-23 ביולי 2021. `{{cite web}}`:  (עזרה)
9. ↑  "Final of Birmingham 1998 – Eurovision Song Contest". European Broadcasting Union. ארכיון מ-13 באפריל 2021. נבדק ב-13 באפריל 2021. `{{cite web}}`:  (עזרה)
10. ↑  "1998 – 43rd edition". *diggiloo.net*. ארכיון מ-22 במרץ 2022. נבדק ב-24 ביוני 2022. `{{cite web}}`:  (עזרה)
11. ↑  "Results of the Grand Final of Lisbon 2018". European Broadcasting Union. ארכיון מ-8 במאי 2021. נבדק ב-8 במאי 2021. `{{cite web}}`:  (עזרה)
12. ↑  "Results of the Final of Harrogate 1982". European Broadcasting Union. ארכיון מ-14 באפריל 2021. נבדק ב-14 באפריל 2021. `{{cite web}}`:  (עזרה)
13. ↑  "Eurovision Song Contest 1982 – Scoreboard". European Broadcasting Union. אורכב מ-המקור ב-24 בספטמבר 2015. נבדק ב-20 באוקטובר 2021. `{{cite web}}`:  (עזרה)
14. ↑  "Results of the Final of Munich 1983". European Broadcasting Union. ארכיון מ-15 באפריל 2021. נבדק ב-15 באפריל 2021. `{{cite web}}`:  (עזרה)
15. ↑  "Eurovision Song Contest 1983 – Scoreboard". European Broadcasting Union. אורכב מ-המקור ב-24 בספטמבר 2015. נבדק ב-20 באוקטובר 2021. `{{cite web}}`:  (עזרה)
16. ↑  "Results of the Final of Rome 1991". European Broadcasting Union. ארכיון מ-18 באפריל 2021. נבדק ב-18 באפריל 2021. `{{cite web}}`:  (עזרה)
17. ↑  "Eurovision Song Contest 1991 – Scoreboard". European Broadcasting Union. אורכב מ-המקור ב-24 בספטמבר 2015. נבדק ב-24 באוקטובר 2021. `{{cite web}}`:  (עזרה)
18. ↑  כאן 11 הגזימו בדרישות? קשת ורשת לא מעוניינות באירוויזיון, באתר אייס, 28 במרץ 2022
19. ↑  ערן סויסה, מבוכה בתאגיד סביב אירוויזיון 2023: קשת ורשת לא ניגשות למכרז, באתר ישראל היום, 28 במרץ 2022
20. ↑  אירוויזיון 2023: נציג ישראל יבחר על ידי ועדה פנימית, באתר EuroMix, ‏12 ביוני 2022
21. ↑  הנציג הישראלי לאירוויזיון 2023 ייבחר בפורמט שונה לגמרי, באתר אייס, 12 ביוני 2022
22. ↑  נועם כהן, ‏נועה קירל נבחרה לייצג את ישראל באירוויזיון 2023, באתר ‏מאקו‏, 11 ביולי 2022
23. ↑  יניב דורנבוש‏, "תודה ישראל ששלחת את האייקון הזה": כך מגיבים בעולם על הבחירה בנועה קירל לאירוויזיון, באתר וואלה!‏, 12 ביולי 2022
24. ↑  ערן סויסה, זה הזמר שדורג במקום השני כנציג לאירוויזיון, באתר ישראל היום, 12 ביולי 2022
25. 1 2  רן בוקר, "יוצאת למשימה באמונה שלמה": נועה קירל הכריזה על ייצוג ישראל באירוויזיון, באתר ynet, 10 באוגוסט 2022
26. ↑  אבי זייקנר, מחנה כתיבה ליצירת השיר הישראלי של נועה קירל לאירוויזיון? - אירוויזיון 2023, באתר EuroMix, ‏2022-08-30
27. ↑  קיץ ברבנר, ‏יהיה פנומנלי? נועה קירל עם הצצה ראשונה לשיר החדש לאירוויזיון, באתר מעריב אונליין, 2 במרץ 2023
28. ↑  שגיא בן נון‏, "יוניקורן" בחוץ: נחשף השיר של נועה קירל שייצג את ישראל באירוויזיון, באתר וואלה!‏, 8 במרץ 2023
29. ↑  קיץ ברבנר, ‏"יוניקורן" נחשף: האזינו לשיר של נועה קירל לאירוויזיון 2023, באתר מעריב אונליין, 8 במרץ 2023
30. ↑  "יוניקורן" נחשף הערב רשמית, באתר מאקו
31. ↑   Noa Kirel - Unicorn (Sagi Kariv & Itay Galo Remix), סרטון בערוץ "Noa Kirel", באתר יוטיוב (אורך: 03:52)
32. ↑  Eurovision 2023: 'Israel Calling 2023' Tel Aviv Pre-party preview
33. ↑  Israel: Tonight Israel Calling 2023!
34. 1 2  לי סיביליה‏, עם הפנים לגמר האירוויזיון: המותגים שמאחורי נועה קירל, באתר וואלה!‏, 13 במאי 2023
35. ↑  אל על תטיס את נועה קירל לאירוויזיון: שיתוף הפעולה נחשף, באתר אייס, 21 במרץ 2023
36. ↑   Noa Kirel - Unicorn (Rotem Mansano Official Remix), סרטון בערוץ "Noa Kirel", באתר יוטיוב (אורך: 03:14)
37. ↑  "Rules–Eurovision Song Contest". *Eurovision.tv*. EBU. ארכיון מ-8 באפריל 2020. נבדק ב-10 באוקטובר 2021. `{{cite web}}`:  (עזרה)
38. ↑  "Eurovision 2023: Allocation Draw results". *Eurovision.tv*. EBU. 2023-01-31. נבדק ב-2023-01-31.
39. ↑  "Eurovision Song Contest 2023 Semi-Final running orders revealed!". *Eurovision.tv* (באנגלית בריטית). EBU. 2023-03-22. נבדק ב-2023-03-22.
40. ↑  Eurovision 2023 Semi-final 1 Results
41. ↑  Eurovision 2023: Running order in the Grand Final
42. ↑  Eurovision 2023 Results: Voting & Points
43. ↑  נועה קירל בחשבון האינסטגרם שלה
44. ↑  רן בוקר, נועה קירל נחתה בישראל: "זו הייתה חוויה מעבר לכל דימיון", באתר ynet, 15 במאי 2023
45. ↑  נועה קירל נחתה בארץ: "שמנו את ישראל על הבמה הכי גדולה, זו חוויה שלא אשכח", באתר ynet, 15 במאי 2023
46. ↑  רן בוקר, "גם ככה כל אירופה נפלה אצלי ברשת": אחרי האירוויזיון - נועה קירל בשיר חדש | צפו, באתר ynet, 6 ביוני 2023
47. ↑  גיל משעלי, ‏דז'ה וו: כל הפרטים על השיר השני של נועה קירל לאירוויזיון, באתר ‏מאקו‏, 24 במאי 2023
48. ↑  גיל משעלי, ‏נועה קירל מצטלמת לקליפ חדש לשיר "דז'ה וו", באתר ‏מאקו‏, 1 ביוני 2023
49. ↑  Unicorn (Hope Version), יוטיוב
50. ↑  מילות השיר
51. ↑  רן בוקר, אירוויזיון 2023: נועה קירל חושפת את השיר של ישראל, באתר ynet, 8 במרץ 2023
52. ↑  שיראל דילר, ‏"מסורבל, כבד וקשה להאזנה": תגובות שליליות בעולם לשיר של נועה קירל לאירוויזיון, בעיתון מקור ראשון, 9 במרץ 2023
53. ↑  רן בוקר, נועה קירל: "היה לנו חשוב לשים את היהדות בקדמת השיר אבל בקלאס", באתר ynet, 9 במרץ 2023
54. ↑  נועם כהן, ‏"אנחנו באים לנצח": דורון מדלי על הסודות שמאחורי השיר של נועה קירל לאירוויזיון, באתר ‏מאקו‏, 8 במרץ 2023
55. ↑  "השואה הייתה לפני 80 שנה, אפשר להתקדם": דורון מדלי עורר סערה, באתר מעריב אונליין, 13 במאי 2023
56. ↑  נועם כהן, ‏ניצולי שואה נגד דורון מדלי: "התבטאות אומללה, מוטב שיתנצל", באתר ‏מאקו‏, ‏15 במאי 2023
57. ↑  וואלה! תרבות‏, ניצולי השואה זועמים על האמירה של דורון מדלי: "מוטב שיתנצל", באתר וואלה!‏, 15 במאי 2023
58. ↑  ישראל: האם "Unicorn" ייחשף ב-8 למרץ? - אירוויזיון - EuroMix, באתר EuroMix, ‏4 בינואר 2023
59. ↑   הדרך ל"יוניקורן": מאחורי הקלעים עם נועה קירל רגע לפני חשיפת השיר, סרטון בערוץ "כאן | חדשות - תאגיד השידור הישראלי", באתר יוטיוב (אורך: 11:42)
60. ↑  Noa Kirel - Unicorn Reaction 🇮🇱 Official Music Video Eurovision 2023
61. ↑  הסתיים מבצע החשיפה של Unicorn של נועה קירל, באתר יוסמיוזיק, ‏4 בפברואר 2023
62. ↑  אתר למנויים בלבד בן שלו, "יוניקורן" של נועה קירל נחמד בדרכו הגנרית, אבל מוגבל ולא מרגש, באתר הארץ, 9 במרץ 2023
63. ↑  עינב שיף, כשהלב של נועה קירל לא טמון בשיר, לא פלא ש"יוניקורן" נטול תעוזה ונשמה, באתר ynet, 9 במרץ 2023
64. ↑  סאם משיח, "יוניקורן" מספק לנו את האימג' הכי אייקוני שילווה את נועה לכל הקריירה, באתר חדשות 13, 10 במרץ 2023
65. ↑  Wiwi Jury: Israel’s Noa Kirel with "Unicorn"
66. ↑  The Public Reacts To Israel: Noa Kirel – Unicorn, ESCBubble
67. ↑  The power of a unicorn: Why will Noa Kirel's Eurovision song make Germans laugh?
68. ↑  מערכת mako מוזיקה, ‏נועה קירל במקום הראשון: "לא מובן מאליו", באתר ‏מאקו‏, 4 באפריל 2023
69. ↑  Eurovision 2023 Exclusive: Loreen's Tattoo sees unprecedented TikTok uplift, www.officialcharts.com (באנגלית)
70. 1 2  נועה קירל בהישג מטורף נוסף: זו הגאווה שהביאה לישראל, באתר אייס, 16 במאי 2023
71. ↑  "Unicorn" by Noa Kirel debuts at #10 in Finland's official singles chart. It's this week's highest new entry. #Eurovision 🇮🇱
72. ↑  נועה קירל בהישג מטורף נוסף: זו הגאווה שהביאה לישראל, באתר אייס, 16 במאי 2023
73. ↑  Eurovision's highest charting songs in the UK, www.officialcharts.com (באנגלית)
74. ↑  ערן סויסה באינסטגרם
75. ↑  נועה קירל כובשת את העולם: נתוני הצפיות המטורפים באירוויזיון נחשפים, באתר אייס, 12 במאי 2023
76. ↑  רינת קרמר יבלינוביץ, ‏תרימו לי להיט: אלו השירים המושמעים ביותר הקיץ, באתר "סרוגים", י"ד באלול תשפג
77. ↑  רן בוקר, נועה קירל על "יוניקורן" וסימון ביילס: "אחד הדברים הכי מטורפים שקרו לי", באתר ynet, 6 באוגוסט 2023
78. ↑  "Tónlistinn – Lög" [The Music – Songs] (באיסלנדית). Plötutíðindi. נבדק ב-14 במאי 2023. `{{cite web}}`:  (עזרה)
79. ↑  נועה קירל במקום הראשון: "לא מובן מאליו", באתר ‏מאקו‏, 4 באפריל 2023
80. ↑  "2023 20-os savaitės klausomiausi (Top 100)" (בליטאית). AGATA. 19 במאי 2023. נבדק ב-19 במאי 2023. `{{cite web}}`:  (עזרה)
81. ↑  "Singel 2023 uke 20". VG-lista. נבדק ב-19 במאי 2023. `{{cite web}}`:  (עזרה)
82. ↑  "Veckolista Singlar, vecka 20". Sverigetopplistan. נבדק ב-19 במאי 2023. `{{cite web}}`:  (עזרה)
83. ↑  המצעד הישראלי השנתי לסיכום שנת תשפ"ג (לרשימה המלאה יש לבחור בתפריט "כל נתוני המצעד" להורדת קובץ PDF), באתר mysong.co.il, ‏26 באוגוסט 2023
84. ↑  עומר טסל, אתם בחרתם: "יוניקורן" הוא שיר השנה במצעד השנתי של ynet וגלגלצ, באתר ynet, 14 בספטמבר 2023
85. ↑  המצעד השבועי: מצעד השירים השבועי, להיטים ישראלים ולועזיים | היטליסט, באתר web.archive.org, ‏2023-11-28
86. ↑  Cabello, Unicorn - Single (8 במרץ 2023). "Unicorn - Single". *Apple Music (US)*. נבדק ב-8 במרץ 2023. `{{cite web}}`:  (עזרה)


|  |  |
| --- | --- |
| ערך מומלץ |  |


| נועה קירל |
| --- |
| דיסקוגרפיה • פרסים ומועמדויות • שירים |
| פסקולים | כפולה |
| סינגלים | "מדברים" • "קילר" • "יש בי אהבה" • "רק אתה" • "חצי משוגע" • "תן לי סימן" • "מקום לשינוי" • "אצל הדודה והדוד" • "טיקיטאס" • "מגיבור לאויב" • "בא לי אותך" • "Drum" • "חצוף" • "פאוץ'" • "SLT" • "אם אתה גבר" • "מיליון דולר" • "אמבולנס" • "יהלומים – Bling Bling" • "טרילילי טרללה" • "Please Don't Suck" • ‏"Bad Little Thing" • "רעשים" • "Thought About That" • "פעמון" • "Dale Promo" • "שלושה בנות" • "שחרר אותי" • "פנתרה" • "מאמי" • "Gone" • ‏"Unicorn" • "פרובוקטיבית" • "Deja Vu" |
| השתתפות בסינגלים | "סינדרלה" • "לרקוד עם דמעות בעיניים" • "מאושרים" • "Lucky" • "גושפנקא" |
| שירים נוספים | "מחול מטורף" |
| פילמוגרפיה | "כמעט מפורסמת" • "ליפסטאר" • "כפולה" • "גוט טאלנט ישראל" • "שלטון הצללים" • "בית ספר למוסיקה" • "פלמ"ח" • "אוהב אותך צ'ארלי" |
| חברות תקליטים | NMC • אטלנטיק |
| ערכים קשורים | ישראל באירוויזיון 2023 • אירוויזיון 2023 |

| אירוויזיון 2023 |
| --- |
| 

|  |
| --- |
| 
* אוסטריהאוסטריה אוסטריה: טיה וסלינה (Who the Hell is Edgar?)‏
* אוסטרליהאוסטרליה אוסטרליה: וויאג'ר (Promise)‏
* אוקראינהאוקראינה אוקראינה: טבורצ'י (Heart of Steel)‏
* אזרבייג'ןאזרבייג'ן אזרבייג'ן: טוראלטוראןX‏ (Tell Me More)‏
* איטליהאיטליה איטליה: מרקו מנגוני (Due vite)‏
* איסלנדאיסלנד איסלנד: טיליאו (Power)‏
* אירלנדאירלנד אירלנד: ויילד יות' (We Are One)‏
* אלבניהאלבניה אלבניה: אלבינה ומשפחת קלמנדי (Duje)‏
* אסטוניהאסטוניה אסטוניה: אליקה (Bridges)‏
* ארמניהארמניה ארמניה: ברונט (Future Lover)‏
* בלגיהבלגיה בלגיה: גוסטף (Because of You)‏
* גאורגיהגאורגיה גאורגיה: אירו חצ'אנובי (Echo)‏
* גרמניהגרמניה גרמניה: לורד אוף דה לוסט (Blood & Glitter)‏
* דנמרקדנמרק דנמרק: ריילי (Breaking My Heart)‏
* הולנדהולנד הולנד: דיון קופר ומיה ניקולאי (Burning Daylight)‏
* הממלכה המאוחדתהממלכה המאוחדת הממלכה המאוחדת: מיי מולר (I Wrote a Song)‏
* יווןיוון יוון: ויקטור ורניקוס (What They Say)‏
* ישראלישראל ישראל: נועה קירל (Unicorn)‏
* לטביהלטביה לטביה: סאדן לייטס (Aijā)‏
* ליטאליטא ליטא: מוניקה לינקיטה (Stay)‏
* מולדובהמולדובה מולדובה: פשה פארפני (Soarele și luna)‏
* מלטהמלטה מלטה: דה בסקר (Dance (Our Own Party))‏
* נורווגיהנורווגיה נורווגיה: אלסנדרה (Queen of Kings)‏
* סלובניהסלובניה סלובניה: ג'וקר אאוט (Carpe Diem)‏
* סן מרינוסן מרינו סן מרינו: פיקד ג'קס (Like an Animal)‏
* ספרדספרד ספרד: בלנקה פלומה (Eaea)‏
* סרביהסרביה סרביה: לוק בלאק (Samo mi se spava)‏
* פוליןפולין פולין: בלנקה (Solo)‏
* פורטוגלפורטוגל פורטוגל: מימיקאט (Ai coração)‏
* פינלנדפינלנד פינלנד: קרייה (Cha Cha Cha)‏
* צ'כיהצ'כיה צ'כיה: וסנה (My Sister's Crown)‏
* צרפתצרפת צרפת: לה זארה (Évidemment)‏
* קפריסיןקפריסין קפריסין: אנדרו למברו: (Break a Broken Heart)‏
* קרואטיהקרואטיה קרואטיה: לט 3 (Mama ŠČ!)‏
* רומניהרומניה רומניה: תאודור אנדריי (D.G.T. (Off and On))‏
* שוודיהשוודיה שוודיה: לורן (Tattoo)‏
* שווייץשווייץ שווייץ: רמו פורר (Watergun)‏
 |

 |

| ישראלישראל ישראל באירוויזיון |
| --- |
| 

|  |
| --- |
| 
* **1973**: אילנית (אי שם)
* **1974**: כוורת (נתתי לה חיי)
* **1975**: שלמה ארצי (את ואני)
* **1976**: שוקולד מנטה מסטיק (אמור שלום)
* **1977**: אילנית (אהבה היא שיר לשניים)
* **1978**: יזהר כהן ולהקת אלפא ביתא (אבניבי)‏
* **1979**: גלי עטרי וחלב ודבש (הללויה)
* **~~1980~~**
* **1981**: הכל עובר חביבי (הלילה)
* **1982**: אבי טולדנו (הורה)
* **1983**: עפרה חזה (חי)
* **~~1984~~**
* **1985**: יזהר כהן (עולה עולה)
* **1986**: שרי צוריאל ומוטי גלעדי (יבוא יום)
* **1987**: דטנר וקושניר (שיר הבטלנים)
* **1988**: ירדנה ארזי (בן אדם)
* **1989**: גילי וגלית (דרך המלך)
* **1990**: ריטה (שרה ברחובות)
* **1991**: אורנה ומשה דץ (כאן)
* **1992**: דפנה דקל (זה רק ספורט)
* **1993**: שרה'לה שרון ולהקת שירו (שירו)
* **~~1994~~**
* **1995**: ליאורה (אמן)
* **~~1996~~**: גלית בל (שלום עולם)
* **~~1997~~**
* **1998**: דנה אינטרנשיונל (דיווה)
* **1999**: עדן (יום הולדת)
* **2000**: פינג פונג (שמייח)
* **2001**: טל סונדק (אין דבר)
* **2002**: שרית חדד (Light a Candle)
* **2003**: ליאור נרקיס (מילים לאהבה)
* **2004**: דוד ד'אור (להאמין)
* **2005**: שירי מימון (השקט שנשאר)
* **2006**: אדי בטלר (זה הזמן)
* **2007**: טיפקס (Push the Button)
* **2008**: בועז מעודה (כאילו כאן)
* **2009**: אחינועם ניני ומירה עווד (עינייך)
* **2010**: הראל סקעת (מילים)
* **2011**: דנה אינטרנשיונל (Ding Dong)
* **2012**: איזבו (Time)
* **2013**: מורן מזור (רק בשבילו)
* **2014**: מיי פיינגולד (Same Heart)
* **2015**: נדב גדג' (Golden Boy)
* **2016**: חובי סטאר (Made of Stars)
* **2017**: אימרי זיו (I Feel Alive)
* **2018**: נטע ברזילי (Toy)‏
* **2019**: קובי מרימי (Home)‏
* **~~2020~~**: עדן אלנה (Feker Libi)‏
* **2021**: עדן אלנה (Set Me Free)‏
* **2022**: מיכאל בן דוד (I.M)‏
* **2023**: נועה קירל (Unicorn)‏
* **2024**: עדן גולן (Hurricane)‏
 |

 |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 2128e65e-5296-43c4-9243-d0c97cc14792

 |